ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
کسانوں کی مالی حالت
نئی دہلی 04 مارچ 2020 ۔زراعت اورکسانوں کی فلاح وبہیودکے مرکزی وزیرجناب نریندر سنگھ تومر نے آج لوک سبھا میں ایک سوال کے تحریری جواب میں مندرجہ ذیل معلومات فراہم کیں:
نیشنل سیمپل سروے آفس  نے 2013 میں آخری جائزہ لیا تھا،اس لئے وزارت کے پاس کسانوںکی موجودہ مالی حالت کے بارے میں اعدادوشمار دستیاب نہیں ہیں۔البتہ بھارت میں این ایس ایس او کی طرف سے کرائے گئے آخری جائزے کے مطابق دیہی بھارت میں تقریباََ 90.2 ملین زرعی گھرانے ہیں ،جو اسی مدت میں ملک میں دیہی گھرانوں کا تقریباََ 57.8فیصد ہے ۔ بیشتر زرعی گھرانے جن کے پاس 0.40فیصدہیکٹئیر سے زیادہ آراضی ہے ، ان کی آمدنی کا اصل ذریعہ کاشت ہی ہے ۔جن زرعی گھرانوں کے پاس کاشت کا رقبہ 0.01 فیصد سے کم ہے ان میں سے تقریباََ 56فیصدلوگوں کی آمدنی کا ذریعہ مزدوری / تنخواہ پر ملازمت ہے اور مزید 23فیصد کی آمدنی کا اصل ذریعہ ان کے مویشی ہیں ۔ ملک میں زرعی گھرانوں کے تقریباََ 44فیصد کے پاس ایم جی نریگا کے جاب کارڈ ہیں۔ اندازہ ہے کہ ملک میں زرعی گھرانوں کا تقریباََ 52 فیصد مقروض ہے ۔
کیونکہ زراعت ،جس میں زرعی قرضداری بھی شامل ہے ،ریاستی موضوع ہے اس لئے ریاستی حکومتیں اپنی ریاست میں زرعی ترقی کے لئے مناسب اقدامات کرتی ہیں۔البتہ مرکزی حکومت ریاستی کوششوں کو مناسب پالیسی اقدامات اور بجٹ سہارے کے ذریعہ اعانت فراہم کرتی ہے۔ بھارت سرکار کی مختلف اسکیموں اور پروگراموںکا مقصد کسانوں کی فلاح وبہبود ہے اور یہ کام پیداوار بڑھاکر ، مصنوعات کی منافع بخش قیمتیں فراہم کرکے اور امدادکے ذریعہ کیا جاتا ہے ۔ مرکزی حکومت کے یہ تمام اقدامات کسانوں کی بھلائی کے لئے ہیں۔
اس کے علاوہ مرکزی حکومت نے 2016 میں ایک بین وزارتی کمیٹی تشکیل دی تھی تاکہ سن 2022 تک کسانوںکی آمدنی دوگنی کرنے کی حکمت عملی کی سفارش کی جاسکے ۔اس کمیٹی نے اپنی رپورٹ پیش کردی ہے ،جس کے بعد حکومت نے ان سفارشات کے مطابق پیش رفت کا جائزہ لینے کی خاطر 23 جنوری 2019 کو ایک بااختیار کمیٹی تشکیل دی ہے ۔اس مقصدکے حصول کے لئے اس کمیٹی نے آمدنی کے سات ذرائع کی نشاندہی کی ہے ۔ یعنی فصلوںکی پیداواریت میں بہتری ، مویشیوںکی افزائش نسل میں بہتری ، پیداوار کی لاگت میں بچت کے لئے وسائل کا استعمال، فصلوں میں زیادتی ،زیادہ آمدنی دینے والی فصلوںمیں تنوع ،کسانوںکی طرف سے حاصل ہونے والی اصل قیمتوںمیں بہتری اور غیر زرعی شعبوں سے زرعی شعبوں میں پیشوںکی منتقلی ۔
۰۰۰۰۰۰۰۰۰۰۰۰۰۰۰۰۰۰۰۰۰
U-1018
(Visitor Counter : 71
کوئلے کی وزارت
این سی ایل نے 50 ایمبولینس خریدنے کے لیے اترپردیش کو 5 کروڑ روپئے کا عطیہ دیا ہے
نئی دہلی،18 ستمبر، کووڈ-19 کے خلاف لڑنے میں ایک بڑی مدد کے طو رپر کول انڈیا سے وابستہ ناردن کول فیلڈس لمیٹڈ  نے پچاس ایمبولینس خریدنے کے لیے اترپردیش کو 5 کروڑ روپئے کا عطیہ دیا ہے۔ این سی ایل کے سی ایم ڈی جناب پربھات کمار سنہا اور ڈائرکٹر  جناب بملیندو کمار نے متعلقہ رقم کا ایک چیک آج لکھنؤ میں اترپردیش کے وزیر اعلیٰ جناب یوگی آدتیہ ناتھ کے حوالے کیا۔
این سی ایل کے سی ایم ڈی جناب سنہا نے کہا ‘‘این سی ایل کی کوئلہ نکالنے کی کارروائیاں یوپی اور مدھیہ پردیش کی ریاستوں میں ہیں۔ میں نے عزت مآب وزیر اعلیٰ یقین دلایا ہے کہ این سی ایل ریاست کے حرارتی بجلی گھروں کو کافی مقدار میں کوئلے کی فراہمی کا سلسلہ جاری رکھے گی۔ اسکے علاوہ ایک ذمے دار کارپوریٹ شہری کی حیثیت سے ہم نے ریاست کی خصوصی ترقی کا عہد کر رکھا ہے اور ہماری کارپوریٹس سماجی ذمے داری  کے ایک حصے کے طور پر ہم نے ریاست کو اس مشکل وقت میں ایمبولینس گاڑیاں خریدنے کے لیے پانچ کروڑ روپئے کا عطیہ دیا ہے’’۔
این سی ایل، جو کہ ایک منی رتن کمپنی ہے کول انڈیا کی تین ذیلی کمپنیوں میں سے ایک ہے جو سالانہ 100 ملین ٹن کوئلہ نکالتی ہیں اور فراہم کرتی ہیں۔ یہ کمپنی کل ملاکر 10 کوئلہ کانوں سے کوئلہ نکالتی ہے جن میں سے چار کانیں اترپردیش کے سون بھدر ضلع میں واقع ہیں۔ ان کانوں سے کمپنی کی کوئلے کی کل پیداوار کا 20 فیصد حصہ نکالا جاتا ہے۔ کمپنی کا 57 فیصد کوئلہ اترپردیش میں واقع صارفین کو جاتا ہے جن میں سے زیادہ تر بجلی کے پلانٹ ہیں۔ کمپنی کا 14 فیصد کوئلہ ا ترپردیش راجیہ ودھیوت نگم لمیٹڈ  کے حرارتی بجلی گھروں کو فراہم کیا جاتاہے۔
کمپنی نے اترپردیش میں مختلف سی ایس آر اسکیمیں شروع کی ہیں اور ریاست میں مختلف ترقیاتی پروجیکٹوں پر پچھلے پانچ برسوں میں 80 کروڑ روپئے سے زیادہ خرچ کیے ہیں۔ ان پروجیکٹوں میں زیادہ تر 80 پرائمری صحت مرکزوں کو بجلی فراہم کرنے والے شمسی مراکز ہیں۔ وارانسی کی 13 پنچایتوں میں ٹھوس کچرے کے بندوبست کے لیے مالی امداد بھی ہے، بنارس ریلوے اسٹیشن کے نزدیک ایک ایکو پارک تعمیر کیا ہے اور 1800 سرکاری اسکولوں میں فرنیچر کی تقریباً 15000 اشیا تقسیم کی ہیں۔ اس کے علاوہ اسکولوں میں اسمارٹ کلاس روم قائم کیے ہیں، سڑکوں کی تعمیر کی ہے اور نوجوان کی صلاحیت سازی کا کام کیاہے۔
این سی ایل نے 108 ملین ٹن سے زیادہ کوئلہ پیدا کیاہے اور اس کی کوئلے کی فراہمی  پچھلے مالی سال میں 107 ملی ٹن سے زیادہ رہا ہے۔ پچھلے مالی سال میں کوئلے کی پیداوار اور ڈسپیچ مقرر نشانے 106.25 ملین ٹن سے زیادہ رہا ہے۔ موجودہ مالی سال میں کمپنی کو 113.25 ملین ٹن کوئلہ پیدا کرنا ہے جبکہ اس نشانے کا 45 فیصد سے زیادہ پہلے ہی حاصل کیا جاچکاہے۔
اقلیتی امور کی وزارتت
محرم کے بغیر خواتین کی اب تک کی سب سے بڑی تعداد اس سال حج کے لئے روانہ ہوگی
اسٹیٹ بینک آف انڈیا کے ذریعے عازمین حج کے لیے فاریکس کارڈ جاری کرنے سمیت غیر ملکی زر مبادلہ کی ضروریات کو پورا کرنے کے واسطے خصوصی انتظامات کیے گئے ہیں
ایس بی آئی کے ذریعہ تمام ایمبارکیشن پوائنٹس پر اسٹال لگائے جائیں گے اور ایس بی آئی کے ذریعے عازمین حج سے ایس ایم ایس کے ذریعے رابطہ کیا جائے گا
عازمین حج کی مدد کے لیے ایس بی آئی کی ہیلپ لائن
اقلیتی امور کی وزارت نے حج 2023 کے واسطے ہندوستانی عازمین حج کے لئے حج کے سفرکو زیادہ آرام دہ، زیادہ سہولت والا اور سستابنانے کے لیے کئی اقدامات کیے ہیں۔ عازمین حج کے سلیکشن کے عمل کو بامقصد، شفاف، موثر، بروقت اور بغیر کسی انسانی شمولیت کے بنانے کے لیے بھی ڈیڈیکیٹیڈ کوششیں کی گئی ہیں۔
حج کےلئے درخواستیں موصول کرنے اور عازمین کے سلیکشن کا کام آن لائن کیا گیا۔ موصول ہونے والی کل 1.84 لاکھ درخواستوں میں سے 14,935 حج درخواست کنندگان کو یقینی الاٹمنٹ کیا گیا ہے کےزمرے میں 4,314شامل ہیں)۔ یہ محرم مرد کو ساتھ لئے بغیر تنہا حج پر جانے والی خواتین کی اب تک کی یہ سب سے بڑی تعداد ہے۔
حج کوٹے سے زیادہ موصول ہونے والی درخواستوں کو بغیر کسی انسانی مداخلت کے، آن لائن رینڈمائزڈ ڈیجیٹل سلیکشن  پروسیس کے ذریعے حتمی شکل دی گئی۔ ایسا پہلی بار ہوا ہے کہ سلیکشن عمل کے فوراً بعد سرکاری پورٹل پر منتخب کئے جانے والے اور انتظار کی فہرست میں شامل درخواست دہندگان کی فہرست عام لوگوں کے لیے، بڑھتی ہوئی شفافیت کے مفاد میں شائع کی گئی ہے۔ تمام 1.4 لاکھ منتخب عازمین حج کو ایس ایم ایس بھیجے گئے ہیں جن میں انہیں حج 2023 کے لیے ان کے انتخاب کی اطلاع دی گئی ہے۔ انتظار کی فہرست میں شامل عازمین حج کو بھی ایس ایم ایس بھیجے گئے ہیں، جن میں انہیں انتظار می فہرست میں شامل ہونے کی ان کی پوزیشن سے مطلع کیا گیا ہے۔
اقلیتی امور کی وزارت نے عازمین حج کو غیر ملکی زر مبادلہ کی سہولیات فراہم کرانے کے لئے خصوصی انتظامات کرنے کے واسطے اسٹیٹ بینک آف انڈیا  کے ساتھ شراکت داری کی ہے۔ پچھلے برسوں کے برعکس جب ہر حاجی کو اس کی اصل ضروریات کا لحاظ نہ کرتے ہوئے حج کمیٹی آف انڈیا کی طرف سے 2100 ریال فراہم کیے جاتے تھے، حج پالیسی 2023 میں عازمین کو یہ اختیار اور لچک دی گئی ہے کہ وہ اپنی انفرادی ضرورتوں کے مطابق غیر ملکی کرنسی کا بندوبست کر سکیں یا کم زرمبادلہ لے سکیں۔ حکومت نے ایس بی آئی کا تعاون حاصل کیا ہے، تاکہ عازمین کو انتہائی مسابقتی نرخوں پر غیر ملکی زر مبادلہ کی فراہمی کو یقینی بنایا جا سکے۔
پورے ہندوستان میں 22,000 سے زیادہ شاخوں کے ساتھ، ایس بی آئی تمام عازمین کے لیے سعودی عرب میں ان کے قیام کے دوران ضروریات کو پورا کرنے کے واسطے ، غیر ملکی زر مبادلہ اور لازمی بیمہ کی سہولت فراہم کرائے گا۔ یہ بینک ایس ایم ایس کے ذریعے اس سلسلے میں عازمین سے رابطہ کرے گا۔
تمام عازمین کو فاریکس کارڈ کی سہولت بھی فراہم کی جا رہی ہے جس سے کرنسی کے چوری یا کھو جانے کا امکان ختم ہو جاتا ہے۔سفر حج کے دوران یہ کارڈ گم ہونے کی صورت میں، عازمین حج بینک سے اپنی رقم واپس حاصل کرسکتے ہیں۔
ایس بی آئی تمام ایمبارکیشن پوائنٹس پر اسٹالز کا بھی اہتمام کرے گا، جن میں عازمین حج کو نقد ادائیگی پر یا فاریکس کارڈ کے ذریعے غیر ملکی زر مبادلہ حاصل کرنے اور ان کو ضروری رہنمائی اور مدد فراہم کرانے کے لئے بھی مناسب سطح کے ڈیڈیکیٹیڈ فوکل پوائنٹ/نوڈل آفیسر موجود ہوں گے۔ ایس بی آئی کےذریعہ ایک ہیلپ لائن بھی چلائی جائے گی اور ان نوڈل افسران کے رابطہ کی تفصیلات جلد ہی عوام کے سامنے لائی جائیں گی۔
۔۔۔۔۔۔۔۔۔۔
ش ح۔ا گ۔ن ا۔
U- 3663
(Visitor Counter : 170
صدر جمہوریہ کا سکریٹریٹ
ہندوستان کی صدر جمہوریہ سربیا پہنچ گئیں؛ بلغراد میں ہندوستانی برادری اور ہندوستان کے دوستوں سے خطاب
صدر جمہوریہ ہند، محترمہ دروپدی مرمو سرینام اور سربیا کے اپنے سرکاری دورے کے آخری مرحلے میں آج  بلغراد، سربیا پہنچیں۔ یہ کسی ہندوستانی صدر کا سربیا کا پہلا دورہ ہے۔ خصوصی اظہار گرم جوشی کے ساتھ ، سربیا کے صدر الیگزینڈر ووچک نے ان کا استقبال کیا اور نکولا ٹیسلا ہوائی اڈے، بلغراد پر گارڈ آف آنر دیا۔ ہوائی اڈے سے صدر جمہوریہ نے گاندھی جیوا اسٹریٹ کا سفر کیا اور مہاتما گاندھی کے مجسمے پر خراج عقیدت پیش کیا۔
بعد میں شام کو صدر جمہوریہ نے بلغراد میں سربیا میں ہندوستان کے سفیر جناب سنجیو کوہلی کے ذریعہ منعقدہ ایک کمیونٹی استقبالیہ میں ہندوستانی برادری اور ہندوستان کے دوستوں سے بات چیت کی۔
اجتماع سے خطاب کرتے ہوئے صدر جمہوریہ نے کہا کہ ہندوستان اور سربیا قدیم ممالک ہیں۔ جدید دور میں سربیا کے ساتھ ہندوستان کے تعلقات کو خاص طور پر ناوابستہ تحریک کے تناظر میں بیان کیا گیا تھا۔ انہوں نے کہا کہ ہندوستان اور سربیا نے ہمیشہ ایک دوسرے کے بنیادی مفادات کی تفہیم کا اشتراک کیا ہے، انہوں نے مزید کہا کہ اس دوطرفہ بنیاد پر استوار، وہ اس دورے کے دوران سربیا کی قیادت کے ساتھ بات چیت کرنے کی منتظر رہیں گی۔
صدر جمہوریہ نے کہا کہ سربیا ہندوستان کے پائیدار ترقیاتی تعاون کے پروگراموں میں ایک قابل قدر شراکت دار رہا ہے۔ انہوں نے اس بات کی طرف اشارہ کیا کہ عالمی سطح پر، ہندوستان کو ایک ذمہ دار ترقیاتی شراکت دار،سب سے پہلے رد عمل ظاہر کرنے و الا، اور گلوبل ساؤتھ کی آواز کے طور پر پہچانا جاتا ہے۔ انہوں نے کہا کہ ان میں سے ہر ایک پہلو ایک سرکردہ طاقت بننے کی ہماری جستجو کی عکاسی کرتا ہے۔اس کے ساتھ ہی انہوں نے موسمیاتی تبدیلیوں کے سلسلے میں اختیار کئے جانے والے طور طریقوں، انسداد دہشت گردی، کنیکٹیویٹی، سمندری تحفظ ، مالی شمولیت اور خوراک کی حفاظت سے متعلق مسائل پر ہندوستان کے اہم کردار کا بھی حوالہ دیا۔
صدر جمہوریہ نے ہندوستان سے محبت اور اس کی ستائش کرنے کے لئے سربیائی فرینڈز آف انڈیا کی تعریف کی۔ انہوں نے کہا کہ ہندوستان اور سربیا کے درمیان دوستی اور افہام و تفہیم کو مضبوط بنانے میں ان کا کردار انمول ہے۔
صدر کی تقریر دیکھنے کے لیے یہاں کلک کریں۔
صحت اور خاندانی بہبود کی وزارت
کووڈ-19 کی ٹیکہ کاری سے متعلق تازہ ترین صورت حال
ریاستوں/ مرکز کے زیرانتظام علاقوں کو 49.85کروڑ سے زیادہ ویکسین کے ٹیکے فراہم کرائے گئے
لوگوں کو دیئے جانے کے لئے ریاستوں/ مرکز کے زیرانتظام علاقوں اور نجی اسپتالوں کے پاس 2.75کروڑ سے زیادہ ویکسین کی خوراکیں اس وقت بھی موجود ہیں
مرکزی حکومت کووڈ-19 کی ٹیکہ کاری کی رفتار میں اضافہ کرنے کے لئے اور اس کے د ائرے کار کو ملک بھر میں وسعت دینے کے لئے پابند عہد ہے۔کووڈ-19 کی ٹیکہ کاری مہم کو ہمہ گیر بنانے کے لئے تیسرے مرحلے کی ابتدا 21 جون 2021 کو ہوئی تھی۔ٹیکہ کاری مہم میں ریاستوں اور مرکز کے زیرانتظام علاقوں کو مزید ویکسینوں کی فراہمی،قبل از وقت ویکسین کی فراہمی کے ذریعہ اضافہ کیا گیا ہے، تاکہ یہ ریاستیں اور علاقے ویکسین کی فراہمی کے سلسلے کو متوازن بنا سکے۔
ملک گیر ٹیکہ کاری مہم کے ایک حصے کے طور پر، ہندوستانی حکومت ریاستوں اور مرکز کے زیرانتظام علاقوں کو کووڈ ویکسین بلا قیمت فراہم کرکے ان کی مدد کرتی رہی ہیں۔کووڈ-19 ٹیکہ کاری کو ہمہ گیر بنانے کے نئے مرحلے میں، مرکزی حکومت ویکسین تیار کرنے والی کمپنیوں سے ویکسین خریدے گی اور اس کا 75 فیصد ریاستوں اور مرکز کے زیرانتظام علاقوں کو بلاقیمت مہیا کرائے گی۔
|
|
ویکسین کی خوراکیں
|
|

|
|
سپلائیڈ
|
|
49,85,51,660
|
|
پائپ لائن میں
|
|
20,94,890
|
|
کھپت
|
|
47,52,49,554
|
|
بقایا دستیاب
|
|
2,75,88,573
ریاستوں/ مرکز کے زیرانتظام علاقوں کو اب تک تمام وسائل کااستعمال کرتے ہوئے 49.85 کروڑ سے زیادہ  افراد کو ویکسین کے ٹیکے لگائے جاچکے ہیں اور مزید 20,94,890 ویکسین کی خوراکیں روانہ کی جارہی ہیں۔
ان خوراکوں میں سے، آج صبح آٹھ بجے تک موصول ہونے والی تفصیلات کے مطابق، مجموعی طور پر47,52,49,554 خوراکیں لوگوں کو دی گئیں،جس میں ضائع ہونے والی مقدار بھی شامل ہے۔
لوگوں کو دیئے جانے کے لئے ریاستوں/ مرکز کے زیرانتظام علاقوں اور نجی اسپتالوں کے پاس 2.57کروڑ سے زیادہ (( 2,75,88,573 ویکسین کی خوراکیں اس وقت بھی موجود ہیں۔
صدر جمہوریہ کا سکریٹریٹ
صدرِ جمہوریہ نے گرو نانک کے یومِ پیدائش سے قبل مبارکباد دی
نئی لّی ، 30 نومبر / صدرِ جمہوریہ ٔ ہند جناب رام ناتھ کووند نے گرو نانک دیو جی کے یومِ پیدائش سے قبل ہم وطنوں کو اپنی مبارکباد دی ہے ۔
صدرِ جمہویہ نے ایک پیغام میں کہا ہے کہ گرو نانک دیو کی سالگرہ کے مقدس موقع پر ، میں بھارت میں اور بیرونِ ملک رہنے والے تمام شہریوں ، خاص طور سے سِکھ برادری کے بھائیوں اور بہنوں کو دِلی مبارکباد اور نیک خواہشات پیش کرتا ہوں ۔
گرو نانک دیو جی کی زندگی اور تعلیمات تمام انسانوں کے لئے ترغیب کا باعث ہیں ۔ انہوں نے عوام کو اتحاد ، ہم آہنگی ، بھائی چارے اور سماجی خدمت کا راستہ دکھایا اور سخت محنت ، ایمانداری اور عزتِ نفس کی بنیاد پر طرزِ زندگی کے حصول کے لئے اقتصادی فلسفہ فراہم کیا ۔
گرو نانک دیو نے اپنے عقیدت مندوں کو ‘‘ ایک اونکار ’’ کا منتر دیا اور تمام انسانوں کے ساتھ کسی ذات پات ، نسل اور صنف کے امتیاز کے بغیر برابری کا سلوک کرنے پر زور دیا ۔ اُن کا پیغام ‘‘ نام جَپو ، کیرت کرو اور وَند چاکھو ’’ میں ، اُن کی تمام تعلیمات کا نچوڑ ہے ۔
گرو نانک دیو کی سالگرہ کے مقدس موقع آئیے ، ہم عہد کریں کہ ہم خود ایسا عمل اپنائیں گے ، جو ہمیں ، اُن کی تعلیمات پر پورا اترنے میں مدد دے ۔ ’’
۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔

U. No. 7675
(Visitor Counter : 127
وزیراعظم کا دفتر
وزیر اعظم نے شیروں کی تعداد بڑھنے پر پُر امیدی اور خوشی کا اظہار کیاہے
وزیر اعظم جناب نریندر مودی نے شیروں کی تعداد میں حوصلہ کن اضافے پر خوشی کا اظہار کیا ہے ۔
وزیر اعظم نے ٹوئیٹ کیا:
’’شیروں کی تعداد میں اضافہ حوصلہ کن ہے ۔انہوں نےسبھی فریقوں اور ماحولیات سے لگاؤ رکھنے والوں کو مبارکباد دی۔اس رجحان نے شیروں کے ساتھ ساتھ دیگر جانوروں کی زیادہ سے زیادہ حفاظت کرنے کی ذمہ داری میں اضافہ کیا ہے، ہماری ثقافت بھی ہمیں یہی سکھاتی ہے ۔ ‘‘
وزارات ثقافت
وزارت ثقافت اور وزارت تعلیم نے سنگیت اور ناٹیہ پرمپرہ پر ’دھارا‘ کا اہتمام کیا
جھلکیاں:
- اس تقریب کا مقصد ہماری پرفارمنگ آرٹ کی روایات کو زندہ کرنے اور مقبول بنانے اور اس ایکو سسٹم کو درپیش چیلنجوں سے مؤثر طریقے سے نمٹنے کے لیے ایک ویژن دستاویز 2047 تیار کرنا تھا۔
ثقافت کی وزارت اور تعلیم کی وزارت نے 5-6 جنوری 2023 کو برہت، پراچیم اور سنگم ٹاکس کے تعاون سے تمل ناڈو کے تھنجاور میں ایس اےایس ٹی آر اے  میں سنگیت اور ناٹیہ پرمپرہ پر دھارا کا اہتمام کیا۔
دھارا آزادی کا امرت مہوتسو کے زیراہتمام کانفرنسوں کا ایک سلسلہ ہے جس کا مقصد ہندوستانی نالج سسٹمز کے متعدد ڈومینز کے بارے میں بیداری پیدا کرنا ، ان کا تحفظ کرنا اور انہیں فروغ دینا ہے۔
اس تقریب کا مقصد ہماری پرفارمنگ آرٹ کی روایات کو زندہ کرنے اور مقبول بنانے اور اس ایکو سسٹم کو درپیش چیلنجوں سے مؤثر طریقے سے نمٹنے کے لیے ایک ویژن دستاویز 2047 تیار کرنا تھا۔
اس دھارا پروگرام کا افتتاح مہمان خصوصی ڈاکٹر پدما سبھرامنیم ، پروفیسر گَنتی ایس مورتی ، ڈاکٹر آر چندرمولی ، وزارت ثقافت کے جناب سری نواسن ایرجیسی معزز شخصیات کی موجودگی میں کیا گیا اور پروفیسر انورادھا چودھری  کی جانب سے شکریہ کا ووٹ پیش کیا گیا۔
کلیدی خطبہ ڈاکٹر پدما سبھرامنیم نے پیش کیا جنہوں نے مختصراً ہندوستان کے شاندار غیر مادی ورثے کی شان کا ذکر کرتے ہوئے ہمیں جن خدشات کا سامنا ہے ان کا ذکر کیا اور ہمارے پرفارمنگ آرٹس کے لیے آگے کا روڈ میپ پیش کیا۔ انہوں نے اس بات پر زور دیا کہ ہندوستانی فنون ہمارے اندر موجود اصلی روحانیت کو محسوس کرنے کا ایک راستہ ہیں۔ انہوں نے بتایا کہ کس طرح ملک کے نوجوانوں کو ایک ایسی ثقافت پر فخر کرنے کی ضرورت ہے جو غیر منقطع ہے اور فنکاروں کی شکل میں پھل پھول رہی ہے جو ہماری آرٹ فارمس کا احترام کرتے ہیں۔
اگلے دو دنوں میں مسلسل پینل مباحثوں میں ملک بھر کے نامور پریکٹیشنرز، محققین، اختراع کاروں اور ماہرین تعلیم نے سنگیت اور نرتیہ میں کرناٹک، ہندوستانی اور لوک  پرمپراؤں کی نمائندگی کی۔
شرکاء اور طلباء نے دلکش پرفارمنس بھی دیکھی جیسا کہ جناب کانن بالاکرشنن اور ٹیم کی قیادت میں جگل بندی، محترمہ تارا کنی اور ٹیم کی قیادت میں سُناد جس میں سنگیت پرمپرا کی نمائندگی کی گئی ۔ ناٹیہ پرمپرا کی نمائندگی کرتےہوئے جناب تھوکچوم تولن میتی نے منی پوری رقص پیش کیا اور ڈاکٹر ریوتی ساکلکر کی قیادت میں لوک پرمپرا میں ایک میوزیکل پرفارمنس پیش کی گئی۔
آخر میں کانفرنس کے طلباء اور مقررین نے آنے والے برسوں میں ہندوستان کے قدیم پرفارمنگ آرٹس کے روشن مستقبل کے علمبردار بننے کے لیے کام کرنے کے متعدد ایکشن پوائنٹس پیش کئے ۔ان کو ایک رسمی وائٹ پیپر بعنوان : ’’دھارا - سنگیت اور ناٹیہ پرمپرا کے لئے ویژن2047‘‘ میں پیش کیا جائے گا۔
۔۔۔۔۔۔۔۔۔۔۔
ش ح۔ا گ۔ن ا۔
U- 212
(Visitor Counter : 62
وزیراعظم کا دفتر
وزیر اعظم نےمجاہد آزادی وی۔ او۔ چدمبرم پلئی کو ان کی جینتی پر یاد کیا
وزیراعظم جناب نریندر مودی نےمجاہد آزدی وی۔ او۔ چدمبرم پلئی کو ان کی سالگرہ کے موقع پر یاد کیا ہے۔
ایک ٹوئیٹ میں وزیر اعظم نے کہا؛
’’صاحب بصیرت وی۔ او۔ چدمبرم پلئی کو ان کی سالگرہ پر یاد کرتے ہیں۔ انھوں نے ہماری تحریک آزادی میں اہم کردار کیا تھا۔ انھوں نے ایک خود انحصار بھارت کا تصور بھی کیا اور اس کے لئے اہم کوششیں کیں، خاص طور پر بندرگاہ اور جہاز رانی کے شعبوں میں۔ وہ ہمارے لئے تحریک کا منبع ہیں۔‘‘
صحت اور خاندانی بہبود کی وزارت
بھارت نے مجموعی طورپر 10کروڑ ٹیسٹوں کے نشان کو پار کرلیا
گزشتہ 9دنوں میں آخری ایک کروڑ ٹیسٹ کئے گئے
گزشتہ 24گھنٹے میں 14.5لاکھ کووڈ ٹیسٹ کئے گئے
بھارت نے جنوری 2020 کے بعد سے کووڈ 19 کے مجموعی ٹیسٹوں کی تعداد میں غیر معمولی اضافے کا مظاہرہ کیا ہے۔ ملک نے آج کُل 10 کروڑ ٹیسٹوں  کی حد کو عبور کیا ہے۔
ایک اور کامیابی کے طورپر گزشتہ 24 گھنٹے میں 1442722 ٹیسٹ کئے گئے ۔
ملک نے ٹیسٹ کرنے کی صلاحیت میں ملک بھر میں تقریباً 2000 لیبز اور مرکز اور ریاست / مرکز کے زیر انتظام علاقوں کی حکومتوں کی باہمی تعاون کے ساتھ کئی گنا اضافہ کیا ہے۔ روزانہ 15 لاکھ سے زیادہ نمونوں کی جانچ کی جاسکتی ہے۔
ٹیسٹنگ انفراسٹرکچر میں ملک بھر میں جاری ترقی پذیرائی نے ٹیسٹوں کی تعداد میں تیزی سے اضافے میں اہم کردار ادا کیا ہے۔ ملک میں 1989 ٹیسٹنگ لیبز سمیت 1122 سرکاری لیبارٹریوں اور 867 نجی لیبارٹریوں کے ساتھ ، روزانہ کی جانچ کی صلاحیت کو کافی حد تک فروغ ملا ہے۔
مستحکم بنیادوں پر اعلی سطح کے جامع ٹیسٹ کے نتیجے میں زیر علاج مریضوں کی قومی شرح کو بھی کم کیا گیا ہے۔ اس سے ظاہر ہوتا ہے کہ انفیکشن کے پھیلاؤ کی شرح موثر انداز میں قابو کی جارہی ہے۔ مجموعی طورپر 10 کروڑ ٹیسٹو ں کی تعداد کو عبور کرتے ہی مجموعی شرح میں کمی واقع ہوتی جارہی ہے۔ آج قومی سطح پر زیر علاج مریضوں کی شرح 7.75فیصد ہے۔
یہ مرکزی حکومت کی کامیاب ٹیسٹ ، ٹریک ، ٹریس ، ٹریٹ اور ٹیکنالوجی کی حکمت عملی کا نتیجہ ہے جن پر ریاستوں / مرکز کے زیر انتظام علاقوں کی جانب سے مؤثر انداز میں عمل کیا جارہا ہے۔
خطے میں زیادہ تعداد میں ٹیسٹنگ پازیٹو معاملوں کی جلد نشاندہی ،موثر نگرانی کے ذریعہ فوری ٹریکنگ اور ٹریسنگ اورشدید معاملوں میں اسپتال اور گھروں میں بروقت موثر علاج کا نتیجہ ہے۔ان اقدامات کے نتیجہ میں آخر کار شرح اموات کم ہورہی ہے۔
آخری ایک کروڑ ٹیسٹ پچھلے نو دنوں میں کئے گئے ہیں۔
قومی اعدادو شمار کے مقابلے میں 15 ریاستیں اور مرکز کے زیر انتطام علاقے اعلی مثبت شرح کا مظاہرہ کررہے ہیں ، جو ان علاقوں میں اعلی سطح کی جامع ٹیسٹنگ کی ضرورت کی نشاندہی کررہے ہیں۔
۔۔۔۔۔
م ن، ام
23-10-2020
U-6648
(
بجلی کی وزارت
این ٹی پی سی نے اڑیسہ میں این ایل سی کی تالابیرا کوئلہ کانوں سے اضافی کوئلے کا معاہدہ کیا
نئی دہلی، 14 /اکتوبر 2021 ۔ ایندھن تحفظ کو مضبوط بنانے کی اپنی کوششوں کے تحت این ٹی پی سی نے اڑیسہ میں این ایل سی کی تالابیرا کانوں سے کوئلہ اٹھاناشروع کردیا ہے۔ معاہدہ کے مطابق این ٹی پی سی تالابیرا کانوں سے لے کر لارا اور درلی پلی تک کوئلہ اٹھائے گی۔ اس کے علاوہ این ٹی پی سی اپنی نجی کانوں سے کوئلے کی پیداوار بھی بڑھا رہی ہے۔ این ٹی پی سی گروپ کی موجودہ تنصیبی صلاحیت 66900 میگاواٹ  ہے۔ اس گروپ کے تحت 47 این ٹی پی سی اسٹیشن  اور 26 جوائنٹ وینچر اسٹیشن  شامل ہیں۔
دیہی ترقیات کی وزارت
اسپتالوں اور اسکولوں نیز زرعی منڈیوں تک کنیکٹویٹی میں اضافے کی غرض سے دیہی ترقیات کے وزیر جناب نریندر سنگھ تومر نے پردھان منتری گرام سڑک یوجنا مرحلہ تین کا افتتاح کیا
دیہی ترقیات ، زراعت وکاشتکاروں کی بہبود اور پنچایتی راج کے وزیر جناب نریندر سنگھ تومر نے دیہی ترقیات کی وزارت کے زیر اہتمام پی ایم جی ایس وائی کے موضوع پر منعقدہ قومی ورکشاپ کے شانہ بہ شانہ پردھان منتری گرام سڑک یوجنا  مرحلہ-3 کا نئی دلی میں آغاز کیا۔ پی ایم جی ایس وائی مرحلہ 3 کا مقصد ایک لاکھ 25 ہزار مخصوص راستوں اور اہم دیہی رابطہ راستوں کو بہتر سے بہتر بنانا ہے، کیونکہ یہ راستے دیہی زرعی منڈیوں، ہائر سکینڈری اسکولوں اور اسپتالوں کو جوڑتے ہیں۔ اس کی تخمینہ لاگت 20-2019 سے لے کر 25-2024 تک کی مدت کے لئے 80,250 کروڑ روپے ہے  پی ایم جی ایس وائی مرحلہ 3 کے لئے سرمایہ فراہم کرنے کا تناسب مرکز اور ریاستوں کے مابین 60:40 کا ہے اور شمال مشرقی اور ہمالیائی ریاستوں کے علاوہ دیگر ریاستوں کے لئے بھی یہی تناسب ہے، نیز شمالی مشرقی اور ہمالیائی ریاستوں کے لئےیہ تناسب 90:10 کے بقدرکا ہے،جو مرکز کے ذریعہ اسپانسر شدہ اسکیموں کے لئے نافذ العمل ہے۔
افتتاحی اجلاس میں حاضرین سے خطاب کرتے ہوئے جناب تومر نے کہا کہ پی ایم جی ایس وائی ملک کے لیے ایک اہم پروگرام ہے۔ انہوں نے کہا کہ ایک وقت تھا جب لوگ یہ سوچ بھی نہیں سکتےتھے کہ گاوؤں میں اچھی کوالٹی کی سڑکیں بنیں گی، یہ اس وقت بہت مشکل کام تھا۔ انہوں نے سابق وزیر اعظم جناب اٹل بہاری واجپئی کی بصیرت کی ستائش کرتے ہوئے کہا کہ انہوں نے یہ عزم کررکھا تھا کہ وہ اس مشکل کام کو مکمل کرکے رہیں گے اور یہ انہی کی بصیرت اور کوشش کے طفیل ہی ممکن ہوسکا ہے کہ آج 6 لاکھ کلو میٹر سے زیادہ سڑکیں دیہی علاقوں میں بنائی جاچکی ہیں۔ وزیر موصوف نے ہمہ گیر مثبت ترقیات لانے اور گاؤں کو بااختیار بنانے میں سڑکوں کی اہمیت اجاگر کی۔ جناب تومر نے زور دے کر کہا کہ ریاستوں کو اس امر کو یقینی بنانا چاہئے کہ سڑکوں کو بہتر بنانے اور ان کے رکھ رکھاؤ کا کام لگاتار بنیادوں پر چلتا رہے، تاکہ سڑکوں کی کوالٹی اور حالت بہتر بنی رہے۔ انہوں نے مزید کہا کہ اب پی ایم جی ایس وائی مرحلہ 3 کے آغاز کے ساتھ ریاستوں کو ان اسکیموں کے نفاذ کے لئے تیار ہونا چاہئے اور اس کے مؤثر عمل درآمد کو یقینی بنانا چاہئے۔ جناب تومر نے اس امر پر خوشی کا اظہار کیا کہ 16 دسمبر 2019 تک مجموعی طور پر ایک لاکھ 53 ہزار 491 دیہی سڑکوں کا کام پی ایم جی ایس وائی کے تحت مکمل کیا جاچکا ہے اور اس کے ذریعہ 97.27 فیصد مستحق اور افادی بستیوں کو مربوط کیا جاچکا ہے اور اس طریقہ سے ملک بھر میں سڑکوں کی طوالت میں 6,07,900 کلو میٹر کا اضافہ ہوا ہے۔ ان میں سے 36,063 کلو میٹر سڑکوں کو سبز ٹکنالوجیوں کے استعمال سے تعمیر کیاگیا ہے۔ اس میں بیشتر حصہ فضلہ پلاسٹک اور کولڈ مکس ٹکنالوجی کا ہے۔
این آر آئی ڈی اے کے زیر اہتمام منعقدہ قومی ورکشاپ میں مختلف ریاستوں، تکنیکی اداروں اور ماہرین نے شرکت کی، جنہوں نے اہم موضوعات پر اپنے پرزنٹیشن پیش کئے اور پینل تبادلۂ خیالات میں حصہ لیا۔ ورکشاپ کے دوران جن امور پر تبادلہ خیالات کیاگیا، ان میں سے چند اہم امور میں دیہی سڑکوں کا رکھ رکھاؤ، دیہی سڑکوں کی کوالٹی، ٹھیکہ انتظام، افزوں ٹریفک کے لئے دیہی سڑکوں کی منصوبہ بندی، سڑک سلامتی سے متعلق موضوعات، نئی ٹکنالوجیوں، خصوصاً پلاسٹک کے کوڑے کباڑ سے دیہی سڑکوں کی تعمیر اور پہاڑی علاقوں میں سڑکیں تعمیر کرنے کے راستے میں درپیش چنوتیاں اور ان کا حل نکالنا، جیسی باتیں شامل تھیں۔
بہت چھوٹی، چھوٹی اور درمیانی صنعتوں کی وزارت
جناب گڈکری نے ایونٹ اور انٹرٹینمنٹ مینجمنٹ انڈسٹری اور چھوٹے فنانسنگ انٹرپرائزز کو مثبت رہنے اور موجودہ صورتحال کا سامنا کرنے کے لئےکہا
نئی دہلی،8مئی 2020/ ایم ایس ایم ای اور روڈ ٹرانسپورٹ قومی شاہراہوں کے مرکزی وزیر جناب نتن گڈکری نے آج تقریبات اور تفریحی انتظامیہ ایسوسی ایشن کے نمائندوں اور فنانس انڈسٹری ڈویلپمنٹ کونسل کے ممبروں کے ساتھ ان کے شعبوں پرکووڈ- 19 کے اثرات پر ویڈیو کانفرنسنگ کے ذریعے ملاقاتیں کیں۔
اس بات چیت کے دوران، نمائندوں نے کووڈ- 19 وبائی مرض کے درمیان ایم ایس ایم ایز کو درپیش مختلف چیلنجوں کے بارے میں تشویش کا اظہار کیا اور اس کے ساتھ ساتھ کچھ تجاویز بھی پیش کیں اور اس شعبے کو تیز تر رکھنے کے لئے حکومت سے تعاون کی درخواست کی۔
جناب گڈکری نے اس بات پر زور دیا کہ یہ شعبہ بہت عمدہ کام کر رہا ہے اور ان کی صلاحیتوں اور وژن کو وسیع پیمانے پر پہچانا جاتا ہے۔ چونکہ ہم کورونا کے خلاف جنگ لڑ رہے ہیں ، انہوں نے ایونٹ اور تفریحی شعبے کے ممبروں سے کہا کہ وہ اس سلسلے میں اسکیموں سے استفادہ کرنے کے لئے خود کو ایم ایس ایم ای کے طور پر رجسٹر کریں۔
اس شعبے میں کاروباری اداروں کے لئے ہندوستان میں بہت بڑی صلاحیت ہے۔ بھارت پرگتی میدان کو بین الاقوامی نمائش سینٹر کے طور پر دوبارہ تعمیر کررہا ہے۔ حکومت ہر سطح پر صنعتوں کو زیادہ سے زیادہ مدد فراہم کرنے کے لئے تیار ہے۔ انہوں نے ان سے تفصیلی پرزینٹیشن پیش کرنے کو کہا جو وہ دیگر وزارتوں/محکموں کے ساتھ مشترک کرسکتے ہیں۔
مسٹر گڈکری نے صنعت کو اس بحران پر قابو پانے کے لئے اس وقت مثبت رویہ اپنانے کی بھی اپیل کی۔
وزیر موصوف نے یاد دلایا کہ حکومت جاپان نے چین سے جاپانی سرمایہ کاری واپس نکالنے کے لئے کہیں اور منتقل کرنے کے لئے اپنی صنعتوں کو خصوصی پیکیج کی پیش کش کی ہے۔ انہوں نے کہا کہ یہ ہندوستان کے لئے ایک موقع ہے جس کو ہمیں چھوڑنا نہیں چاہئے۔
کچھ اہم مسائل جن پر روشنی ڈالی گئی اور تجاویز دی گئی میں ایم ایس ایم ای کے طور پر اندراج کرنے کے لئے ایونٹ اور انتظامیہ کے لئے ایک زمرہ متعارف کرانا ، ایم ایس ایم ای کے لئے ریاست / ضلعی سطح پر سرگرم افسروں کی ضرورت ، سورسنگ فنڈز میں چھوٹے فنانسنگ یونٹوں کو مدد ، کریڈٹ ریٹنگ کی ضرورت کو ختم اور متعلقہ اسکیم کے تحت پیش کردہ گارنٹیوں سے فائدہ اٹھانے کے لئے چھوٹے فنانسنگ یونٹ وغیرہ کرنا شامل ہیں۔
جناب گڈکری نے نمائندوں کے سوالوں کا جواب دیا اور ہر ممکن مدد کا یقین دلایا۔ انہوں نے بتایا کہ وہ اپنی وزارت سے متعلق غور و فکر کے لئے ان کی ریپریزینٹیشن کی جانچ کریں گے اور دیگر متعلقہ محکموں / حکومتوں تک بھی انہیں لے کر کریں گے۔
انہوں نے اس بات پر زور دیا کہ صنعت کو ایک مثبت نقطہ نظر اپنانا چاہئے اور مواقع کو استعمال کرنا چاہئے جو کووڈ -19 کا بحران ختم ہونے پر پیدا ہوں گے۔
م ن۔ ش ت ۔ ج
Uno-2378
(Visitor Counter : 81